open-index/open-wikipedia-markdown huggingface dataset:
Hŭich’ŏn

**Hŭich’ŏn** ili **Hŭich’ŏn-si** (korejski: 희천시) čita se *Hičhon* je grad od 168.180 stanovnika (136,093 u centru) u sredini Demokratske Narodne Republike Koreje u Provinciji Chagang.

*Hŭich’ŏn* je poznat kao grad mašinogradnje izgrađen nakon Korejskog rata.

## Geografija

*Hŭich’ŏn* leži u dolini rijeke Ch'ŏngch'ŏn nedaleko od granice sa Provincijom Sjeverni P’yŏngan.
Od svog od provincijskog centra Kanggyea udaljen je 133 km južno, a od glavnog grada Pjongjanga 160 km sjeverno.
Kako se nalazi na magistralnoj željezničkoj pruzi Sunch'ŏn - Manp'o, lako je dostupan iz većine ostalih gradova.

Teren je uglavnom planinski sa sjeverozapada se uzdiže masiv Jogyuryong, a na jugoistoka Moyohyang, sa najvišim vrhom Moyohyang-san (1929 m).

Grad ima kontinentalnu klimu sa prosječnom temperaturom od -9 °C u januaru i 23.2 °C u augustu.

Administrativno je podjeljen na 21 dongova (kvartova) i 16 
ria (sela), tako da 80.9 % njegovih stanovnika živi u urbanim a 19.1 % u ruralnim dijelovima.

## Historija

Hŭich’ŏn je nikao kao malo trgovište za lokalne poljoprivredne proizvode.
Još i u vrijeme Japanske okupacije bio je uglavnom vezan uz poljoprivredu.
U industrijski grad se počeo transformirati nakon Korejskog rata kad je podignuta tvornica alatnih mašina.

Status grada -*si* dobio je 1967.

## Privreda

Hŭich’ŏn ima dvije tvornice mašina, predionicu svile i po tvornicu stakla, tekstila i prehrambenih artikala. Uz to u okolici nekoliko hidroelektrana podignute da pokreću te tvornice.

Hŭich’ŏn je iskorišten u političko - propagandne svrhe 2009. kad je građena nova hidroelektrana snage 300 000 kWh (najveća dotad). Režim je nazvao *Brzina Huichona* jer je u rekordnom roku do 2012. dovršena.

Hŭich’ŏn je i univerzitetski grad, njegov Tehnički univerzitet osnovan je 1959., preseljen je 1965. i prezvan u Telekomunikacijski univerzitet.

## Reference
 
## Vanjske veze

* [''Huichon 희천시''
Rangrim

**Rangrim** (korejski: 낭림산맥 -*Nangnim Sanmaek*) je planinski masiv u Sjevernoj Koreji.

## Geografija

Rangnim se proteže po sredini Sjeverne Koreje od sjevera prema jugu, zapadno od visoravni Kaema.

Masiv formira vododjelnicu između sjeveroistočnog i sjeverozapadnog dijela Korejskog poluotoka, odnosno između - Kwanbuka; Sjeverni i Južni Hamgyŏng (sjeveroistok) i Kwansa; Sjeverni i 
Južni P’yŏngan (sjeverozapad).

U masivu izvire nekoliko najvažnijih rijeka Sjeverne Koreje, kao što su Taedonga i Ch'ŏngch'ŏn.

Planine masiva prosječno su visoke 1500 metara , a najviši vrh je Wagal-bong sa svojih 2.270 metara.

## Reference

## Vanjske veze
* ''Nangnim Mountains''
Chŏngju

**Chŏngju** ili **Jŏngju** (korejski: 정주시) čita se *Čonžu* je grad od 189,742 stanovnika (102,659 u centru) na zapadu Demokratske Narodne Republike Koreje u Provinciji Sjeverni P’yŏngan.

## Geografija
*Chŏngju* leži nedaleko od obale Žutog mora pa mu pripada i desetak otočića.
Od svog od provincijskog centra Sinŭija udaljen je 105 km južno, a od glavnog grada Pjongjanga 87 km sjeverozapadno.

Teren je uglavnom ravničarski (osim na sjeveru gdje se uzdižu brda) pa se odavno poznat po ratarstvu, naročito po riži. Grad ima kontinentalnu klimu sa prosječnom temperaturom od -6.6 °C u januaru i 23.8 °C u augustu.

Administrativno je podjeljen na 14 dongova (kvartova) i 18 
ria (sela), tako da 54.1 % njegovih stanovnika živi u urbanim a 45.9 % u ruralnim dijelovima.

## Historija

Chŏngju je nikao na važnom putu između Pjongjanga i Sinŭija na sjeveru.

Za Dinastije Joseon sredinom 15. vijeka je utvrđen podizanjem zemljanih bedema, koji su između 1714. i 1715. zamjenjeni kamenim.
Početkom 19. vijeka bio je centar seljačke bune, koja je ugušena pogubljenjem vođa.
Imao je važnu ulogu i za Korejskog rata, kao mjesto koje je više puta prelazilo iz ruke u ruku.

Kako je u svom sastavu imao puno sela status grada -*si* dobio je tek 1994.

## Privreda
Pored poljoprivrede i riže poznat je i po mašinogradnji i prehrambenoj industriji.

Kako se nalazi na magistralnoj željezničkoj pruzi dobro je povezan sa ostalim gradovima u zemlji.

## Reference

## Vanjske veze

* ''Profiles of the cities of DPR Korea – Jongju''
Gojong od Koreje

**Gojong** (korejski: 고종) rođen kao **Yi Do** (Seul, 8. septembar 1852. - Seul, 21. januar 1919. bio je posljednji 26 monarh iz Dinastije Joseon koji je vladao 
Korejom od 1863. do 1897. kao kralj, a od 1897. do 1907. kao car.

## Biografija

Gojong je postao kralj Koreje još kao mali dječak, pa je prvih godina njegove vladavine umjesto njega vladao kao regent njegov otac - Heungseon Daewongun, koji se trudio modernizirati i revitalizirati zemlju. 
Nakon što je on otet i odveden u Kinu 1882., vlast je preuzela njegova supruga kraljica Min, koja se žestoko protivila modernizaciji. Japanci su je ubili 1895., dvije godine kasnije misleći da će tako spasiti zemlju, Gojong se proglasio carem i promijenio ime zemlje u Korejsko Carstvo, tim simboličkim aktom želio je naglasiti nezavisnost od Kine.

Za vrijeme Rusko-japanskog rata 1904.-05., Japan je izvršio invaziju na Koreju i prisilio Gojonga na potpisivanje ugovora kojim je 
Japanu omogućeno korištenje zemlje kao vojne baze i imenovanje savjetnika u Korejsku vladu.

Nakon rata Japan je uspostavio protektorat u Koreji. Nakon što se saznalo da je poslao svoje emisare da korejski slučaj iznesu pred Hašku konvenciju 
Gojong je 1907. bio prisiljen na abdikaciju u korist svog sina - Sunjonga.

Tri godine kasnije Japan je Koreju i službeno anektirao. Kad je Gojong umro 1919. zemljom su se raširile glasine da su ga Japanci otrovali]], pa se njegov pogreb 1. mart 1919. pretvorio u masovni antijapanski miting. On je bio pokretač Prvomartovskog pokreta za nezavisnost.

## Reference

## Vanjske veze

* ''Kojong, Korean ruler''
Odluka Hrvatskog sabora 1918.

**Odlukom Hrvatskog sabora** 29. listopada 1918. godine, raskinute su sve državnopravne veze Kraljevine Hrvatske, Slavonije i Dalmacije s Kraljevinom Ugarskom i Carevinom Austrijom te o istodobnom pristupanju samostalne Hrvatske, s pozivom na povijesno i prirodno nacionalno pravo, Državi Slovenaca, Hrvata i Srba.

Tekst saborske odluke glasi:

## Zanimljivost

Saborskom odlukom o prestanku višestoljetne državne zajednice Kraljevine Hrvatske s Ugarskom i Austrijom nije ujedno formalno proglašena odluka o detronizaciji dinastije Habsburg s hrvatskog prijestolja. Ta odluka je zakonski provedena tek tijekom Drugog svjetskog rata u vrijeme Nezavisne Države Hrvatske (NDH) kada je ustaški režim u pregovorima sa svojom pokroviteljicom, fašističkom Kraljevinom Italijom odredio princa iz Savojske dinastije za budućeg hrvatskog kralja. Međutim, budući da Nezavisna Država Hrvatska nikada nije postala međunarodno priznata država, niti se Republika Hrvatska priznaje njenom pravnom sljednicom, zakonski akti NDH nemaju zakonsku snagu pa stoga formalna odluka o detronizaciji Habsburgovaca nikada nije formalno obavljena.

## Napomene

## Literatura

* *Šišić, Ferdo, Dokumenti o postanku Kraljevine Srba, Hrvata i Slovenaca, 1914-1919., Matica Hrvatska, Zagreb, 1920.*
Slavistički portal

**Slavistički portal** ili njem. **Slavistik-Portal** – online njemačka bibliografska baza podataka za znanstveno polje slavistike predstavlja centralni njemački portal za slavensku filologiju koji nudi na internetu specijalističke informacije. Portal je namijenjen znanstvenicima slavistima i studentima, učiteljima, prevoditeljima, novinarima, kulturnim menadžerima i svima koji su zainteresirani za slavistiku i slavenske jezike i književnosti.

Portal se sastoji od nekoliko modula.

* Informativni vodič kroz slavistiku - zbirka visokokvalitetnih, znanstveno relevantnih internetskih izvora, indeksirana prema bibliografskim i bibliotekarskim standardima.
* Usluga koja korisniku nudi mogućnost dobivanja informacija o velikom dijelu slavističkih novih publikacija.
* Meta-pretraživanje slavističkih portala - omogućava sveobuhvatno pretraživanje važnih bibliotečkih i bibliografskih baza podataka iz područja slavistike.
* Internetski udžbenik - za samostalno stjecanje informacija i komunikacijskih vještina vezanih uz slavistiku. Realizira ga Sveučilišna knjižnica Bochum u suradnji s Odsjekom za slavistiku Sveučilišta u Bochumu.

Slavistički portal financira Njemačka zaklada istraživača (DFG). Projekt je smješten u Državnoj biblioteci u Berlinu i ima partnerstvo s Virtualnom knjižnicom Istočna Evropa (ViFaOst).

## Povezano

* Slavistika
* Njemačka nacionalna knjižnica (GND)
* Hrvatska znanstvena bibliografija (CROSBI)
* Tko je tko u hrvatskoj znanosti
* Open Researcher and Contributor ID (ORCID)
* ResearchGate
* Google Scholar
* Social Science Research Network (SSRN)
* ResearcherID
* Virtualna međunarodna normativna datoteka (VIAF)
* Međunarodni standardni broj imena (ISNI)
* Bibliotečna klasifikacija
* Znanost

## Vanjske veze
*Slavistik-Portal
Il seme della discordia

***Il seme della discordia*** () je italijanska filmska komedija snimljena 2008. godine u režiji Pappija Corsicata. Predstavlja slobodnu adaptaciju noevle *[[Die Marquise von O...]]* njemačkog pisca Heinricha von Kleista. Protagonistica, čiji lik tumači Caterina Murino, je prodavačica u luksuznom butiku koja je godinama sa svojim mužem (čiji lik tumači Alessandro Gassman) pokušavala dobiti dijete. Radnja prikazuje da otkrije kako je trudna upravo u trenutku kada otkrije da joj je muž sterilan, te se postavlja pitanje tko je pravi otac i kako je, zapravo, došlo do začeća.

## Uloge
* Caterina Murino — Veronica
* Alessandro Gassman — Mario
* Martina Stella — Nike
* Valeria Fabrizi — Veronicina majka
* Michele Venitucci — Gabriele
* Angelo Infanti — Veronicin otac
* Lucilla Agosti — Plesačica
* Iaia Forte — Ljubavnik
* Monica Guerritore — Ljekar
* Rosalia Porcaro — Ljubavnica
* Isabella Ferrari — Monica
* Eleonora Pedron — Gabrieleova djevojka

## Izvori

## Vanjske veze
* 
* Trailer on YouTube
The Shout

***The Shout*** () je britanski horor film snimljen 1978. godine u režiji Jerzyja Skolimowskog. Predstavlja adaptaciju novele Roberta Gravesa. Glavni lik, koga tumači Alan Bates, je neobičan čovjek koji dolazi u malo mjesto u Devonu kod bračnog para koji vodio audio-studio. Radnja prikazuje kako im tvrdi da je prilikom boravka u Australiji od tamošnjih Aboridžina naučio vještinu ubijanja ljudi krikom. *The Shout* je premijeru imao na Kanskom festivalu gdje je osvojio Veliku nagradu žirija.

## Uloge
* Alan Bates ... Crossley
* Susannah York ... Rachel Fielding
* John Hurt ... Anthony Fielding
* Robert Stephens ... Ljekar
* Tim Curry ... Robert Graves
* Julian Hough ... Vikar
* Carol Drinkwater ... Supruga
* Jim Broadbent ... Poljoprivrednik
* Susan Wooldridge ... Harriet
*Christopher Cloak ... Čovjek u crkvi

## Vanjske veze
* 
*
Cheoljong od Joseona

**Cheoljong** (korejski: 철종) rođen kao **Yi Byeon** (Seul, 1831. - Seul, 1864. bio je 25 monarh iz Dinastije Joseon koji je 
vladao Kraljevstvom Joseon (Korejom) od 1849. do 1863.

## Biografija
Kako je prethodni monarh Heonjong umro bez nasljednika, prošlo je dosta vremena dok nije pronađen prikladan kandidat, - 
Yi Byeon, član Dinastije Joseon kao sin Krunskog princa *Sado*a, iz veze sa konkubinom *Im Suk-binom*. 
Yi Byeon je nakon ustličenja uzeo vladarski naslov *Cheoljong*. Kako je bio nepismen a usto i nevičan ispao je marioneta u rukama moćnog klana - *Andong Kim* koji je zapravo upravljao zemljom.

Oženio se sa Cheolin iz klana Andong Kim, ali je umro je bez nasljednika.

Period njegove vladavine bio je jedan od tužnijih u historiji Kraljevstva Joseon, - doba nemira i korupcije. Čak su i brojni pripadnici iz njegove familije pali u siromaštvo i pobjegli iz prijestolnice.

## Reference

## Vanjske veze

* ''Cheoljong of Joseon'' (na portalu New World Encyclopedia
Korejsko Carstvo

**Korejsko Carstvo** (korejski: 대한제국 - Daehan Jeguk）, bila je kratkotrajna marionetska država koja je egzistirala od 1897. do 1910.

## Historija
Japansko Carstvo je 1876. prisililo korejskog kralja Gojonga da sklopi neravnopravan ugovor. U njemu je jedna od točaka bila je da tri lučka grada moraju biti otvorena za japanske trgovce, a druga da japanski građani imaju ekstrateritorijalna prava, odnosno da ne podlježu korejskim zakonima.

Prvi japansko-kineski rat (1894.-95.) je djelomično vođen i zbog kontrole nad Korejskim poluotokom. Korejska dinastija Joseon bila je odavno u vazalnom odnosu sa kineskom dinastijom Ming, što znači da je u određenoj mjeri bila pod kineskom vlašću. Krajem 19. vijeka Kina je bila samo krhka sjena nekadašnje azijske velesile, za razliku od Japana koji je postajao sve snažniji.

Nakon japanske pobjede u Kinesko-japanskom ratu, nastao je proces prekidanja svih veza između Koreje i Kine. Japanska vlada potaknula je kralja Gojonga da se proglasi carem i da tako naglasi nezavisnost Koreje od Kine što je Gojong i napravio 1897.

Nakon pobjede u Rusko-japanskom ratu (1904.-05.), Japan se osilio i uspostavio protektorat u Koreji. Kad se Gojong pobunio protiv toga i poslao svoje emisare da korejski slučaj iznesu pred suce Haške konvencije, Japanci su se naljutili i natjerali ga da 1907.abdicira u korist svog sina Sunjonga.

Japansko Carstvo je 1910. i službeno anektiralo Korejski poluotok kao svoju prekomorsku koloniju. Tako je svrgnut posljednji car Sunjong, koji nije vladao ni tri pune godine, a nestala je i Korejska carska dinastija koju su svrgnuli bivši sponzori nakon 13 godina vladavine.

## Reference

## Vanjske veze

* ''The Korean Empire 1897-1910''
Heonjong od Joseona

** Heonjong** (korejski: 헌종) rođen kao **Yi Hwan** (1827. - 1849. bio je 24 monarh iz Dinastije Joseon koji je vladao Kraljevstvom Joseon (Korejom) od 1834. do 1849.

## Biografija

Kad je nenadano umro sin kralja Sunja princ *Hyomyeong*, koji je po nasljednom pravu bio prijestolonasljednik, izbor je pao na 
Sunjovog unuka - *Yi Hwana*. 
Kad je zasjeo na tron *Yi Hwan* je uzeo vladarski naslov *Heonjong*, ali nije dobio šansu da stvarno vlada jer je bio suviše mlad (imao je samo 7 godina) pa je postao marioneta klana Andong Kim. 
Taj klan je ujedno podržavao konkubinu kralja Sunja - Sunwon, koja je vladala umjesto njega kao regent.

Kako je i *Heonjong* umro mlad bez nasljednika, dvor je bio primoran potražiti prijestolonasljednika iz redova Dinastije Joseon.

## Reference

## Vanjske veze

* '' Heonjong of Joseon''
Jeongjo od Joseona

**Jeongjo** (korejski: 정조) rođen kao **Yi San** (1752. - 1800. bio je 22 monarh iz Dinastije Joseon koji je 
vladao Kraljevstvom Joseon (Korejom) od 1776. do 1800.

## Biografija
*Yi San* je rođen kao sin krunskog princa Sadoa, koji nikad nije stupio na tron, jer je ubijen. Navodno ga je dao ubiti vlastiti otac kralj Yeongjo (*Yi Sanov* djed) jer je poludio.
Kad je preuzeo tron *Yi San* uzeo je vladarski naslov *Jeongjo*. Za svoje vladavine nastojao je sprati ljagu sa imena svog oca, pa se silno trudio da reformira zemlju.

Nastavio je sa politikom svog pradjeda Sukjonga u otvaranju više šansi za napredak u životu svojih podanika, bez obzira na njihov status.
Zbog tog mnogi smatraju da je bio jedan od najboljih joseonskih vladara.

Kad je iznenadno umro tron je preuzeo njegov maloljetni sin Sunjo.

## Reference

## Vanjske veze

* ''Jeongjo of Joseon''
Taifa Granada

**Taifa Granada** (arapski: طائفة غرناطة, španjolski: *Reino Taifa de Granada*) bio je berberski emirat u Al-Andalusu, koji se prostirao po teritoriju koji približno odgovara današnjoj Španjolskoj provinciji Granadi na jugu Španjolske. 
Emirat je nastao 1013. i trajao je do 1091.

## Historija

Taifu je osnovao 1013. nakon raspada Kordopskog Kalifata vođa berberskog plemena Zenata - Zawi ibn Ziri (1013.-1019. / 20.) koji je u Al-Andalus došao kao Almanzorov najamnik.
On je sudjelovao u sukobima Kordopskog Kalifata i uništenju njene prijestolnice Elvire, čije je stanovnike preselio u židovsko naselje *Gharnata al-Yahud*, iz kog je izrasla današnja Granada koja je postala i njegova prijestolnica.

Nakon Bitke kod Sagrajasa 1086. u kojoj je almoravidska vojska pod vodsvom Jusuf ibn Tašfina teško porazila snage kastilijanskog kralja Alfonsa VI odzvonilo je *Taifi Granada*. Almoravidi koje su brojne taife Al-Andalusa pozvali u pomoć protiv Alfonsa VI, uskoro su se okrenule protiv njih.

Almoravidi su preuzeli kontrolu nad Taifom Granada 1091. i protjerali emira *Abdulaha ibn Bulugina* u Magreb, gdje je umro. Tako je *Taifa Granada* imala tužnu čast biti prvi emirat koji je potpao pod vlast Almoravida.

## Reference
 
## Vanjske veze

* ''Reino taifa de Granada''
Yeongjo od Joseona

**Yeongjo** (korejski: 영조) rođen kao **Yi Geum** (1694. - 1776. bio je 21 monarh iz Dinastije Joseon koji je 
vladao Kraljevstvom Joseon (Korejom) od 1724. do 1776.

*Yeongjo* je bio najdugovječniji monarh iz Dinastije Joseon, koji je vladao punih 52 godine.

## Biografija
*Yi Geum* je rođen kao drugi sin kralja Sukjonga iz njegove veze sa konkubinom Suk Bin. Na tron je stupio kad mu je umro polubrat i dotadašnji kralj Gyeongjong.

*Yeongjo*, kakvo mu je bilo hramsko i vladarsko ime, vladao je zemljom mudro. Za njegove duge vladavine zemlja se oporavila od dotadašnjih ratnih razaranja i invazija.

Ostao je upamćen i po ubojstvu vlastitog sina krunskog princa Sadoa, kad se ustanovilo da je poludio. Nakon njegova ubojstva za prijestolonasljednika je postavio njegovog sina *Yi Sana* (kasnije kralj Jeongjo).

## Reference

## Vanjske veze

* ''Yeongjo of Joseon''
Klan

**Klan** (engleski: *clan*, od škotskogelskog: *clann*, od staroirskog: *cland*=plod, fetus) je vrsta društvene grupe 
koja se koristi kao organizacijska forma u brojnim tradicijskim društvima. 
To je društvena grupa u kojoj se osjećaj zajedničke pripadnosti bazira na porijeklu od zajedničkoga pretka.

## Karakteristike

Krvno srodstvo se najčešće izvodi samo preko jedne linije, ili preko muške ili ženske. 
Klanovi su obično, ali ne i uvijek - egzogamni, što znači da je brak unutar klana je zabranjen i smatra se oblikom incesta. Klanovi se mogu dijeliti u podklase ili rodove, a genealoški zapisi ili mitovi mogu se izmijeniti kako bi se prihvatili novi članovi koji nemaju biološki odnos prema klanu.

Gotovo do kraja 20. vijeka, klanovi su bili fenomen koji je jako interesirao antropologe, ali je odtad opao interes za njih u analizama kulturne organizacije. 
Iz funkcionalne perspektive - klanovi pomažu u ujedinjavanju grupa raskidanjem sa svim drugim formama društvene organizacije, kao što su život u nekom naselju, rodbinski odnosi nakon braka, vezanje uz vršnjake.  
Saveznički klanovi uglavnom pomažu jedni drugima u odbrani i materijalno ako treba. 
Neki klanovi izražavaju svoje jedinstvo tako što imaju zajednički amblem, koji može predstavljati predka ili zajedničko porijeklo članova.

Klan se danas najčešće vezuje uz Škotski Highlands i njihove klanove.

U suvremenom žargonu - klan ima pejorativno značenje i odnosi se na pojave, najčešće neformalnog i neslužbenog formiranja zatvorenih grupa (klika) u organizacijama radi monopoliziranja odlučivanja i isključivanja drugih članova organizacije na donošenje odluka.

## Povezano

* Škotski klan
* Japanski klan Fujiwara
* Japanski klan Minamoto

## Reference
 
## Vanjske veze
* ''Klan'' 
* ''Clan''
Sunjo od Joseona

**Sunjo** (korejski: 순조) rođen kao **Yi Gong** (1790. - 1834. bio je 23 monarh iz Dinastije Joseon koji je 
vladao Kraljevstvom Joseon (Korejom) od 1800. do 1834.

## Biografija
*Yi Gong* je rođen kao sin kralja Jeongjoa, pa je preuzeo očev tron kad je on nenadano umro. Kad je preuzeo tron *Yi Gong* je uzeo vladarski naslov *Sunjo*, ali kako je bio još dijete (imao je samo 10 godina) umjesto njega vladala je kao regent Yeongjova druga žena kraljica Jeongsun. 
Počeo je samostalno vladati tek kad je ona umrla 1805.

I pored napora da reformira zemlju, stanje se pogoršalo a korupcija povećala pa su izbijale bune.

Sunjov sin Krunski princ Hyomyeong umro je mlad prije nego što je mogao preuzeo tron, pa je njegov unuk Yi Hwan instaliran za kralja.

## Reference

## Vanjske veze

* ''Sunjo of Joseon''
Gyeongjong od Joseona

**Gyeongjong** (korejski: 휘서) rođen kao **Yi Yun** (1688. - 1724. bio je 20 monarh iz Dinastije Joseon koji je 
vladao Kraljevstvom Joseon (Korejom) od 1724. do 1776.

## Biografija
*Yi Yun* je bio prvorođeni sin kralja Sukjonga iz njegove veze sa konkubinom Hui-bin iz klana Jang. Na tron je stupio kad mu je umro 
otac. Kako je bio boležljiv nije vladao dugo, svega četiri godine, Naslijedio ga je mlađi polubrat Yeongjo jer nije imao nasljednika.

## Reference

## Vanjske veze

* ''Gyeongjong of Joseon''
Lovin' Molly

***Lovin' Molly*** () je američki igrani film snimljen 1974. godine u režiji Sidneya Lumeta. Po žanru je drama, a predstavlja adaptaciju romana *[[Leaving Cheyenne]]* Larryja McMurtryja. Naslovna protagonistica, čiji lik tumači Blythe Danner, je mlada i lijepa žena na jednoj teksaškoj farmi oko čije se naklonosti bore dva radnika - koje tumače Anthony Perkins i Beau Bridges. Radnja, podijeljena u tri segmenta u periodima od 1925. do 1964. godine, iz tri različite perspektive prikazuje njihov neobičan odnos, u kome Molly umjesto da se uda za jednog od dva muškarca odlučuje živjeti sa obojicom. Usprkos uglednih imena i formule slične nedavnom velikom hitu *[[The Last Picture Show]]*, film je doživio neuspjeh.

## Uloge
*Anthony Perkins ... Gid Frye
*Beau Bridges ... Johnny
*Blythe Danner ... Molly Taylor
*Susan Sarandon ... Sarah
*Edward Binns ... Mr. Frye
*Conard Fowkes ... Eddie White
*Claude Traverse ... Mr. Taylor
*John Henry Faulk ... Mr. Grinsom
*Richard Ray Lee ... Šerif (nenaveden na špici)
*Paul A. Partain ... Willy (nenaveden na špici)

## Reference

## Vanjske veze
*Leavin' McMurtry, a March 1974 article from *[[Texas Monthly]]* magazine
*Interview with Paul Partain , commenting on the film
* 
* 
*
Die Gebrüder Skladanowsky

***Die Gebrüder Skladanowsky*** () je njemački igrano-dokumentarni film snimljen u režiji Wima Wendersa. Originalno nastao kao projekt njegovih učenika na Munchenskoj školi za film i televiziju, kao temu imao život i djelo Maxa i Emila Skladanowskog, njemačkih pionira filma, odnosno način na koji su izumili uređaj zvan bioskop. *Die Gebrüder Skladanowsky* je dijelom snimljen kao dio obilježavanja 100. obljetnice filma.

## Vanjske veze
* 
* 
* ''Die Gebrüder Skladanowsky''  auf wim-wenders.com
* Ulrike Holdt: ''Das boxende Känguruh''. Medienwissenschaft Universität Trier
Sukjong od Joseona

**Sukjong** (korejski: 휘서) (1661. - 1724. bio je 19 monarh iz Dinastije Joseon koji je 
vladao Kraljevstvom Joseon (Korejom) od 1674. do 1720.

## Biografija

*Yi Sun* ili *Sukjong* kakvo mu je bilo hramsko i vladarsko ime, je najvjerojatnije jedan od najpoznatijih vladara u korejskom narodu. 
Preuzeo je tron dok su još uvjek trajale frakcionaške borbe a zemlja bila razjedinjena. On je bio vješt političar koji se svo vrijeme svoje vladavine morao boriti (i lavirati) sa južnjačkom i zapadnjačkom frakcijom, koje su se međusobno borile za prevlast u zemlji. Zapadnjaci su (nakratko) pobijedili, ali su se pojavile dvije manje frakcije (Soron i Noron) koje su mu omogućile da se održi na vlasti.

Za razliku od svog oca Hyeonjonga - Sukjong je bio odvažan, beskompromisni vladar, koji je bez milosti mjenjao savjetnike i ministre (i saveznike). Na taj način je izveo ono što Korejanci zovu - **Hwanguk** (promjenu države) izbacujući iz dvora i vlade određenu frakciju koju bi zamjenio 
nekom drugom.

Na taj način je tri puta radikalno promjenio sastav svog dvora i vlade. Prvi put je to bio *Kyungshin Hwanguk*, slamanje južnjačke frakcije. Drugi put je to bio 
*Gapsul Hwanguk* - izbacivanje sa dvora kraljice Inhyeon (i njene frakcije) i proglašenje Jang Hui-bin za novu kraljicu, što je dovelo do toga da se južnjačka frakcija ponovno dokopa vlasti, a treći - *Gisa Hwanguk* - vraćanje kraljice Inhyeon i uklanjanje Jang Hee-bin sa dvora, što je omogućilo zapadnjačkoj frakciji povratak na vlast.

## Reference

## Vanjske veze

* ''Sukjong of Joseon''
Hyeonjong od Joseona

**Hyeonjong** (korejski: 현종) rođen kao *Yi Yeon* (1641. - 1675. bio je 18 monarh iz Dinastije Joseon koji je 
vladao Kraljevstvom Joseon (Korejom) od 1659. do 1675.

## Biografija

*Yi Yeon* rođen je kao sin kralja Hyojong,  oca je naslijedio nakon njegove  smrti i uzeo hramsko i vladarsko ime 
*Hyeonjong*.
Njegovu vladavinu obilježeli su intenzivni sukobi između zapadne (*Seoin*) i južnjačke frakcije 
(*Namin*), koji su se sporili oko kojekakvih pitanja uključujući tu i pitanje sahrane. Također je nastavio vojnu ekspanziju i obnovu zemlje nakon ratova. Kad je umro nasljedio ga je sin jedinac Yi Son (Sukjong).

## Reference

## Vanjske veze

* ''Hyeonjong of Joseon''
Frakcija

**Frakcija** (od srednjovjekovnog latinskog: *fraction*-*fractio*=lomljenje, podjela na dijelove, od latinskog *frangere*=slomiti, razbiti) može značiti;
#U politici dio političke partije ili pokreta koji se u nekim pitanjima razilazi s mišljenjem i pogledima većine, odnosno koji se od cjeline odvojio zbog neslaganja sa generalnom linijom i politikom.
#U kemiji, dio izdvojen iz neke smjese, kao što je frakcijska destilacija ili kristalizacija.
#U rudarstvu, metalurgiji, mineralogiji-dio krute materije (pijeska, rude) ili tekućine (nafta), izdvojen po određenom redu.

## Povezano

* Frakciona kristalizacija
* Frakciona destilacija
* razlomak (matematička frakcija)
* Frakcija Crvene Armije

## Reference
 
## Vanjske veze
* ''Frakcija''
Hyojong od Joseona

**Hyojong** (korejski: 효종) rođen kao *Yi Ho* (1619. - 1659. bio je 17 monarh iz Dinastije Joseon koji je 
vladao Kraljevstvom Joseon (Korejom) od 1649. do 1659.

## Biografija

*Yi Ho* rođen je kao drugi sin Inja, kad mu je otac postao kralj dobio je titulu *Bongrimdaegun* (Veliki princ).
Jedno vrijeme zajedno sa bratom Sohyeonom proživio je kao talac na dvoru kineske Dinastije Qing, tamo se upoznao sa kineskom 
kulturom, čak je morao i ratovati za njih, pa je upoznao i njihovu vojsku.
Kad je postao kralj jedan od prvih poteza bio je povećanje i reorganizacija korejske vojske. Ostao je vjeran saveznik nove Dinastije Qing, pa je poslao i svoje 
trupe da se odupru agresiji iz Carske Rusije.

Za svoje vladavine pokušao je revitalizirati kraljevstvo iznureno vladavinom bivših kraljeva. Nastavio je posao koji je započeo Gwanghaegun, obnavljajući zemlju
nakon invazije Mandžuraca.

Pred kraj života planirao je veliku vojnu kampanju na sjeverne granice zemlje, ali je umro prije nego što je to uspio napraviti.

## Reference

## Vanjske veze

* ''Hyojong of Joseon''
Talac

**Talac** (plural: *taoci*) je čovjek dan ili nasilno uzet kao zalog, da svojim životom garantira izvršenje određenih dogovora ili sporazuma. 
## Historija
Praksa uzimanja talaca je vrlo stara i koristila se kod osvajanja, predaje i primirja. Rimljani su često uzimali sinove porobljenih vladara i odgajali ih u Rimu, na taj su način utjecali na potencijalne buduće vladare da se upoznaju sa idejama Rimske civilizacije i prihvate ih kao svoje. Tako su osiguravali trajnu odanost porobljenih krajeva i pretvarali ih u saveznike.

Britanci su tu praksu usvojili još početkom okupacije Indijskog potkontinenta, kao i Francuzi u njihovim odnosima sa zemljama Magreba. Taoci su zatvarani kao ratni zarobljenici sve dok se ne ispune ugovorne obaveze (takav je bio slučaj sa Jeanom II u vrijeme Stogodišnjeg rata) ili dok se ne isplati otkupnina (kao u slučaju Richarda I). 
U davna vremena bili bi sakaćeni ili osuđeni na smrt u slučaju izdaje ili neizvršenja preuzetih obećanja.

Praksa uzimanja talaca kao osiguranja za provođenje mirovnih ugovora između civiliziranih država postala je zastarela u 18. vijeku. Posljednji slučaj desio se nakon sklapanja Aachenskog mira 1748., kad su dva britanska pera poslana u Kraljevinu Francusku kao taoci 
sve dok Britanija ne vrati Cape Breton Francuskoj.

U suvremenim ratovima taoci se uzimaju kao mjera odmazde kako bi se osiguralo da neprijateljska strana poštuje ratno zakonodavstvo, kad je u pitanju liječenje zarobljenika, bolesnika i ranjenika. 
Četvrta ženevska konvencija iz 1949. zabranila je represalije nad ratnim zarobljenicima, a ljudi uzeti kao taoci imaju pravo da se sa njima postupa kao ratnim zarobljenicima. Suvremeno ratno zakonodavstvo ne tolerira kažnjavanje pojedinaca sa neprijateljske strane, zbog zločina koje su počinili neki drugi sa njihove strane. Još se rigoroznije odnosi prema  praksi uzimanja talaca kako bi se osiguralo pridržavanje civilnog stanovništva okupatorskim 
propisima.

Takvu praksu provodile su Sile Osovine za vrijeme Drugog svjetskog rata, pa su sudovi za ratne zločine osnovani nakon rata utvrdili da je pogubljenje talaca uzetih u te svrhe bio ratni zločin.

U najnovije vrijeme uzimanjem taoca kao metodom borbe najviše se služe teroristi.

## Reference
 
## Vanjske veze
* ''Talac''
The Lords of Flatbush

***The Lords of Flatbush*** () je američki igrani film snimljen 1974. godine u režiji Martina Davidsona i Stephena Verone. Po žanru je drama, a radnjom je smješten u Brooklyn 1958. godine. Protagonisti su dva gimnazijalca, poklonika greaserske supkulture - Chico (čiji lik tumači Perry King) i Stanley (čiji lik tumači Sylvester Stallone) - koji se suočavaju sa ljubavnim i drugim problemima vezanim za odrastanje. Snimljen sa relativno niskim budžetom i u nastojanju da se emulira uspjeh tematski sličnih *[[Američki grafiti|Američkih grafita]]*, danas je poznat isključivo kao odskočna daska za glumačke karijere Henryja Winklera (koji tumači jednog od članova bande) i samog Stallonea, koji je također napisao scenario.

## Uloge
* Perry King ... Chico Tyrell
* Sylvester Stallone ... Stanley Rosiello
* Henry Winkler ... Butchey Weinstein
* Paul Mace ... Wimpy Murgalo
* Susan Blakely ... Jane Bradshaw
* Maria Smith ... Frannie Malincanico
* Renee Paris ... Annie Yuckamanelli
* Paul Jabara ... Crazy Cohen
* Bruce Reed ... Mike Mambo
* Frank Stiefel ... Arnie Levine
* Martin Davidson ... Mr. Birnbaum (cameo režisera)
* Ray Sharkey ... Učenik
* Dolph Sweet ... Mr. Rosiello
* Antonia Rey ... Mrs. Rosiello

## Reference

## Vanjske veze
* 
* 
* 
* 
* 
*
Beyond the Clouds

***Beyond the Clouds*** () je italijansko-njemačko-francuski igrani film snimljen 1995. godine u režiji Michelangela Antonionija i Wima Wendersa. Po žanru je drama, a po strukturi omnibus. Okvirni zaplet je vezan uz režisera (koga tumači John Malkovich) koji nakon snimanja počinje razmišljati o odnosima muškaraca i žena, a koje ilustriraju četiri različita segmenta. Antonioniju je ovo predstavljao prvi film nakon moždanog udara koji mu je 1985. godine bio privremeno obustavio karijeru.

## Uloge
* Fanny Ardant ... Patricia
* Chiara Caselli ... Ljubavnica
* Irène Jacob ... Djevojka
* John Malkovich ... Režiser
* Sophie Marceau ... Djevojka
* Vincent Perez ... Niccolo
* Jean Reno ... Carlo
* Kim Rossi Stuart ... Silvano
* Inés Sastre ... Carmen
* Peter Weller ... Husband
* Marcello Mastroianni ... Čovjek sa svim porocima
* Jeanne Moreau ... Prijatelj
* Enrica Antonioni ... Voditeljica butika

## Izvori

## Vanjske veze
* 
* 
*
Garancija

**Garancija** (od francuskog: *garantie*) ili **jamstvo** (kako se govori u Hrvatskoj) je pravni institut obaveznog/obligacionog prava kojim se vjerovnik osigurava da će mu dužnik sigurno ispuniti obavezu.

Garancija je sredstvo učvršćenja obaveznopravnog odnosa i položaja vjerovnika. Najčešći primjeri garancije sreću se u trgovačkom pravu kad prodavač garantira kupcu da predmet prodaje nema materijalne i pravne nedostatke, a proizvođač garantira da će ispravno funkcionirati.  
Kod velikih investicionih radova u međunarodnoj trgovini razvile su se tri osnovne vrste garancija; za dobro izvršenje posla, za avansna plaćanja i davanje ponuda. 
U svakodnevnom životu je najvažnija bankarska garancija, koju izdaje banka i njom garantira vjerovniku da će ispuniti obaveze dužnika ako on sam to ne učini.

## Historija

Sve do kraja 19. vijeka garancije nisu postojale kao specijalni pravni institut, već su se smatrale slobodom sklapanja ugovora po onoj latinskoj - *Caveat emptor* (Neka kupac pazi). Početkom 20. vijeka počelo se od proizvođača hrane i pića zahtjevati da izdaju garancije o karakteru ili kvaliteti svojih proizvoda. 
Taj proces se do 60-ih proširio na proizvode široke potrošnje.

## Reference
 
## Vanjske veze
* ''Garancija'' 
* ''Garanzia''
Injo od Joseona

**Injo** (korejski: 인조) rođen kao *Yi Jong* (1595. - 1649. bio je 16 monarh iz Dinastije Joseon koji je vladao Kraljevstvom Joseon (Korejom) od 1623. do 1649.

## Biografija

*Yi Jong* je bio unuk kralja Seonja, kog je na tron izgurala zapadna frakcija (*Seoin*).

Vladao je u nesretna vremena dviju mandžurskih invazija koje su završile 1636. njegovom predajom kineskoj Dinastiji Qing. 
Zbog tog je morao svoja dva sina (Sohyeona i Hyojonga) poslati kao taoce na kineski dvor.

Kad su mu se sinovi vratili, stariji prijestolonasljednik Sohyeon je ubijen kad je pokušao u zemlju uvesti kršćanstvo, pa je za prijestolonasljednika postavio mlađeg Hyojonga.

## Reference

## Vanjske veze

* ''Injo of Joseon''
Sejo od Joseona

**Sejo** (korejski: 세조) rođen kao *Yi Yu * (1417. - 1468. bio je 7 monarh iz Dinastije Joseon koji je vladao Kraljevstvom Joseon (Korejom) od 1455. do 1468.

## Biografija

*Yi Yu* rođen je kao drugi sin kralja Sejonga Velikog (brat mu je bio Munjong) pa nije imao šanse da postane prijestolonasljednik, ali je kad je on umro od 1453. do 1455. vodio vladu svog maloljetnog nećaka Danjonga.

Kako se nije slagao sa načinom kojim su brojni savjetnici manipulirali Danjongom u akciji koja je ličila na državni udar svrgnuo je sa trona svog nećaka, kog je nakon toga dao ubiti, kao i brojne savjetnike.

I pored te mračne epizode Sejo se pokazao kao mudar vladar koji je dobro vodio zemlju.

## Reference

## Vanjske veze

* ''Sejo of Joseon''
Danjong od Joseona

**Danjong** (korejski: 단종) rođen kao *Yi Hong-wi* (1441. - 1457. bio je 6 monarh iz Dinastije Joseon koji je 
vladao Kraljevstvom Joseon (Korejom) od 1452. do 1468.

## Biografija

*Yi Hong-wi* rođen je kao sin boležljivog kralja Munjong koji nije dugo vladao jer je ubrzo umro, pa je na tron stupio 12 godišnji - *Yi Hong-wi*.

Kako je bio premlad da vlada, umjesto njega je vladao njegov stric Veliki princ Yi Yu / Sejo (mlađi sin kralja Sejonga Velikog).

Yi Yu ga je u akciji koja je ličila na državni udar svrgnuo sa trona i natjerao da abdicira, nakon tog ga je protjerao, a nešto kasnije i dao ubiti u strahu za vlastiti položaj.

## Reference

## Vanjske veze

* ''Danjong of Joseon''
Gwanghaegun od Joseona

**Gwanghaegun** (korejski: 광해군) rođen kao *Yi Hon* (1575. - 1623. bio je 15 monarh iz Dinastije Joseon koji je vladao Kraljevstvom Joseon (Korejom) od 1608. do 1623.

## Biografija

*Yi Hon* je rođen u vezi kralja Seonja sa konkubinom Kim Gong-bin, ali je izabran za kralja jer je zakoniti sin Seonja, bio još premlad.
Bio je sposoban vladar ali je srušen sa trona i ubijen u državnom udara koji je izvela zapadna frakcija (*Seoin*).

Zbog tog nije dobio nikakvo postsmrtno hramsko ime kao Taejo ili Sejong, već je ostao samo princ (gun) Gwanghaegun.

## Reference

## Vanjske veze

* ''Gwanghaegun of Joseon''
Enki Bilal

**Enki Bilal** (; Beograd, SFRJ, 7. oktobar 1951) je francuski pisac stripova, strip-crtač i filmski režiser.

## Biografija

Enes Bilanović je rođen u Beogradu 7. oktobra 1951. godine. Njegova majka je bila Slovakinja, prema nekim izvorima Čehinja, a otac bosanskog porekla, po zanimanju Titov krojač. Njegova porodica se preselila u Pariz kada je Enes imao 9 godina. Sa 14 godina, Enes upoznaje Rene Gosinija koji ga je ohrabrio da se počne baviti stripom. Počeo da radi za Gošinov francusko-belgijski strip-magazin „Pilot” 1970-ih. Prvu priču je objavio 1972. godine, „Prokleta lopta” ().

Godine 1975, Bilal je počeo da radi sa piscem skripti Pjerom Kristinom na nekoliko mračnih fantastičnih priča, formirajući rad pod nazivom „Legende današnjice” ().

Godine 1983, Bilal je dobio poziv od režisera Alena Renea da sarađuje s njim na filmu „Život — to je roman” (), za koji je Bilal crtao srednjevekovne slike za pojedine scene filma.

Enki Bilal je najpoznatiji po *Nikopol* trilogiji („Besmrtan sajam”, , „Žena zamka”,  i „Hladan ekvator”, ), na kojoj je radio više od decenije. Za tu trilogiju, Bilal je napisao celokupan tekst i crteže. Časopis *Lir* je poslednji deo, „Hladan ekvator”, izabrao za knjigu godine. Takođe, ta trilogija je poslužila Iepu Rubingu, izumitelju šahboksa kao inspiracija za sport.

Poslednja knjiga *Hatzfeld* tetralogije (), „Četiri?” () iz 2007. godine, razmatra propast Jugoslavije iz futurističke tačke gledišta. Prvi nacrti za ovo delo su nastali 1998. godine u obliku „Sna čudovišta” () koji počinje scenom gde se glavni junak Nik seća rata u vidu traumatičnih flešbekova. Treći deo tetralogije je „Sastanak u Parizu” () iz 2006. godine, inače peti najprodavaniji novi strip te godine, sa prodanim preko 280,000 primeraka.

Njegova filmska karijera je bila oživljena sa visokobudžetnim filmom „Besmrtan” (), njegovim prvim pokušajem da prenese svoje knjige na ekran. Film je dobio podeljene kritike, pojedini su negativno reagovali na korišćenje likova sa kompjuterski generisanim slikama, dok s druge strane su drugi izjavili da je to verodostojna reinterpretacija njegovih likova.

Video igrica zasnovana na *Nikopol* trilogiji je bila objavljena 13. maja 2008. godine pod nazivom „Nikopol: Tajne besmrtnih” (). Premijerno je puštena u Severnoj Americi u avgustu 2008. godine.

Bilal je bio izabran za solo izložbu 2012. godine u Luvru. Izložba, pod nazivom, „Duhovi Luvra” je bila otvorena od 20. decembra 2012. po 18. mart 2013. godine.

## Vanjske veze

* Enki Bilal — biografija
* bilal.enki.free.fr
* Bilal Enki
Les Années lumière

***Les Années lumière*** () je francusko-švicarski igrani film snimljen 1981. godine u režiji Alaina Tannera. Po žanru je drama, a temelji se na romanu Daniela Odiera. Protagonist, koga tumači Mick Ford, je mladi skitnica koji slučajno upozna tajanstvenog starca koji tvrdi da su ga ptice naučile letjeti.

*Les Années lumière* je bio prikazan na Kanskom festivalu gdje je osvojio Veliku nagradu žirija.

## Uloge
* Trevor Howard - Yoshka Poliakeff
* Mick Ford - Jonas
* Bernice Stegers - Betty
* Henri Virlojeux - Advokat
* Gerard Mannix Flynn - Pijani mladić (kao Mannix Flynn)
* Don Foley - Vlasnik kavane
* Gabrielle Keenan - Djevojka na seoskom plesu
* John Murphy - Čovjek u baru
* Jerry O'Brien - Vlasnik bara
* Joe Pilkington - Thomas
* Louis Samier - Kamiondžija
* Odile Schmitt - Plesačica
* Vincent Smith - Policajac

## Reference

## Vanjske veze
*
La notte di San Lorenzo

***La notte di San Lorenzo*** () je italijanski igrani film snimljen 1982. godine u režiji braće Paola i Vittorija Tavianija. Po žanru je ratna drama sa elementima fantastike. Radnja, kojoj okvir daje naracija žena koja se prisjeća događaja kojima je svjedočila kao 6-godišnja djevojčica, je smještena u toskanski gradić San Martino u ljeto 1944. godine, kada se Nijemci povlače pred Saveznicima te, ne nastojeći ništa ostaviti neprijatelju, odluče minirati grad, davši lažno obećanje građanima da će biti sigurni u crkvi. Protagonsiti su građani koji su se podijelili na one koji Nijemcima vjeruju i onima koji se pokušavaju skloniti izvan grada, gdje ih čekaju brojne opasnosti.

*La notte di San Lorenzo* je premijerno prikazan na Kanskom festivalu gdje je osvojio Veliku nagradu žirija.

## Uloge
* Omero Antonutti - Galvano
* Margarita Lozano - Concetta
* Claudio Bigagli - Corrado
* Miriam Guidelli - Belindia
* Massimo Bonetti - Nicola
* Enrica Maria Modugno - Mara
* Sabina Vannucchi - Rosanna
* Giorgio Naddi - Biskup
* Renata Zamengo - La Scardigli
* Micol Guidelli - Cecilia
* Massimo Sarchielli - Otac Marmugi
* Giovanni Guidelli - Marmugi Junior
* Mario Spallino - Bruno
* Paolo Hendel - Dilvo

## Vanjske veze
*
* 
*
The Changeling (Star Trek: The Original Series)

***The Changeling*** () je epizoda američke science fiction TV-serije *[[Star Trek: The Original Series|Zvjezdane staze]]* premijerno emitirana 29. septembra 1967. godine. Radnja prikazuje kako se posada *Enterprisea* na čelu sa kapetanom Kirkom suočava sa tajanstvenim i destruktivnim vanzemaljskim stvorenjem, za koga se na kraju ispostavi da je umjetna sonda zemaljskog porijekla koja je stekla vlastitu svijest, i koja traži svoga tvorca.

Zaplet serije je sličan motivima zapleta igranog filma *[[Star Trek: The Motion Picture]]* iz 1979. godine.

## Izvori

## Vanjske veze

*

*"The Changeling" Review of 40th Anniversary re-master at TrekMovie.com
Munjong od Joseona

**Munjong** (korejski: 단종) rođen kao *Yi Hyang* (1414. - 1452. bio je 5 monarh iz Dinastije Joseon koji je vladao Kraljevstvom Joseon (Korejom) samo dvije godine od 1450. do 1452.

Ostao je zapamćen kao prijestolonasljednik sa najdužim stažem od punih 29 godina (od 1421. do 1450.)

## Biografija

*Yi Hyang* rođen je kao najstari sin kralja Sejonga Velikog. Kad mu je otac obolio 1422. preuzeo je upravljanje zemljom kao regent. 
Međutim kad je konačno sam počeo vladati razbolio se i ubrzo umro.

Naslijedio ga je 12 godišnji sin - Danjong.

## Reference

## Vanjske veze

* ''Munjong of Joseon''
Seonjo od Joseona

**Seonjo** (korejski: 선조), rođen kao *Yi Yeon* (1552. - 1608.), bio je 14. monarh iz Dinastije Joseon koji je vladao Kraljevstvom Joseon (Korejom) od 1567. do 1608.

## Biografija

*Yi Yeon* je rođen u vezi Velikog princa Deokheunga sa konkubinom Ahn Chang-bin. Kako je dinastija ostala bez pravog prijestolonasljednika izbor je pao na njega jer je bio polunećak bivšeg kralja Myeongjonga.

Nakon relativnog mira i početnih reformi, zemlju je zahvatio rat (japanska invazija od 1592.-1598.) i politički kaos. Nakon rata pokušao je oživjeti zemlju, ali nije uspio jer je ubrzo umro.

Ostao je zapamćen kao promotor konfucijanizma i po reformi državne uprave na samom početku svoje vladavine.

## Reference

## Vanjske veze

* ''Seonjo of Joseon''
Mon oncle d'Amérique

***Mon oncle d'Amérique*** () je francuski igrani film snimljen 1980. godine u režiji Alaina Resnaisa. Po žanru je mješavina drame i dokumentarnog filma. Narativni okvir daje Henri Laborit, ugledni psihijatar i filozof koji radnju filma nastoji iskoristiti kako bi prikazao vlastite ideje o prirodi ljudskog ponašanja. Fiktivni protagonisti, koje tumače Gerard Depardieu, Nicole Garcia i Roger Pierre, su mladi seljak koji postaje direktor; siromašna djevojka koja postaje glumica, te političar u usponu.

*Mon oncle* je bio premijerno prikazan na Kanskom festivalu gdje je osvojio Veliku nagradu žirija.

## Uloge

* Roger Pierre : Jean Le Gall
* Nicole Garcia : Janine Garnier
* Gérard Depardieu : René Ragueneau
* Pierre Arditi : Zambeaux, le représentant de la direction générale à Paris
* Gérard Darrieu : Léon Veestrate
* Philippe Laudenbach : Michel Aubert
* Marie Dubois : Thérèse Ragueneau
* Henri Laborit : lui-même
* Nelly Borgeaud : Arlette Le Gall
* Bernard Malaterre : le père de Jean
* Laurence Roy : la mère de Jean
* Alexandre Rignault : le grand-père de Jean
* Véronique Silver : la mère de Janine
* Jean Lescot : le père de Janine
* Geneviève Mnich : la mère de René
* Maurice Gauthier : le père de René
* Guillaume Boisseau : Jean enfant
* Ina Bedart : Janine enfant 
* Ludovic Salis : René enfant 
* François Calvez : René adolescent 
* Stephanie Loustau : Janine adolescente 
* Monique Mauclair : l'institutrice 
* Damien Boisseau : Jean adolescent 
* Gaston Vacchia : Henri, l'oncle de René 
* Bertrand Lepage : Maurice, le frère de René 
* Jean-Philippe Puymartin : Jean jeune homme 
* Catherine Frot : Arlette jeune fille (première apparition à l'écran)
* Valérie Dréville : Thérèse jeune fille
* Brigitte Roüan : l'amie de Janine 
* Max Vialle : Jean-Marie Laugier, le metteur en scène 
* Yves Péneau : un comédien 
* Jean-Bernard Guillard : un comédien 
* Laurence Février : une comédienne 
* Charlotte Bonnet : la secrétaire de M. Louis 
* Jean Dasté : M. Louis 
* Anne-Christine Joinneau : la fille de Jean 
* Sébastien Drai : le fils de Jean 
* Marjorie Godin : la secrétaire de l'usine 
* Liliane Gaudet :  Arnal 
* Isabelle Ganz : Josyane 
* Maria Laborit : la troisième secrétaire de Jean 
* Albert Médina : Bozon-Vandrieux 
* Laurence Badie :  Veestrate 
* Carène Ferrey : la première fille de René 
* Sabine Thomas : la seconde fille de René 
* Catherine Serre : la secrétaire de la direction générale 
* Jacques Rispal : l'homme bousculé par René 
* Héléna Manson : la logeuse de René à Cholet 
* Serge Feuillard : le médecin des urgences 
* Gilette Barbier :  Landais 
* Dominique Rozan : le sénateur 
* Michel Muller (glumac) : le garde-chasse 
* Martine Armand : une cliente du restaurant
* Dorothée : récitante (glas)
**Images d'archives**
* Danielle Darrieux
* Jean Gabin
* Jean Marais

## Vanjske veze
* 
* 
* *[http://movies2.nytimes.com/gst/movies/movie.html?v_id=33081 Mon Oncle D'Amérique]* at *[[The New York Times]]*
Sibirijada

***Sibirijada*** () je sovjetski igrani film snimljen 1979. godine u režiji Andreja Končalovskog. Po žanru je historijska drama, a protagonisti su članovi dvije zavađene porodice iz jednog malog sibirskog mjesta. Radnja počinje 1904. godine i kroz sljedećih nekoliko decenija prati tri generacije i njihov odnos kroz burne historijske promjene uzrokovane revolucijom i Drugim svjetskim ratom.

*Sibirijada* je premijerno prikazana na Kanskom festivalu, gdje je osvojila Veliku nagradu žirija. Film se ističe epskom dužinom od preko četiri sata, i obično se prikazuje u četiri dijela.

## Vanjske veze

*
*''Siberiade'' detailed plot summary
Taejong od Joseona

**Taejong** (korejski: 태종) rođen kao *Yi Bang-won* (1367. - 1422. bio je 3 monarh iz Dinastije Joseon koji je vladao Kraljevstvom Joseon (Korejom) od 1400. do 1418.

## Biografija

*Yi Bang won* rođen je kao  sin kralja osnivača Dinastije Joseon Taeja, pa je nasljedio tron kad mu je brat Jeongjong abdicirao u njegovu korist.

*Taejong* kakvo mu je bilo hramsko i vladarsko ime, bio poznat kao snažan ali bezobzirni vladar koji bi ubio svakog tko mu je stao na put, bio on potencijalni neprijatelj ili saveznik. 
Tako je pobio familiju vlastite supruge kraljice Wongyeong i njihovu djecu, kako bi spriječio pokušaj uzurpacije svog trona.

Abdicirao je u korist vlastitog sina *Yi Do-a* - Sejonga Velikog, ali je neko vrijeme nastavio držati stvarnu moć.

## Reference

## Vanjske veze

* ''Taejong of Joseon''
Myeongjong od Joseona

**Myeongjong** (korejski: 명종) rođen kao *Yi Hwan* (1534. - 1567. bio je 13 monarh iz Dinastije Joseon koji je vladao Kraljevstvom Joseon (Korejom) od 1545. do 1567.

## Biografija

*Yi Yeon* bio je drugorođeni sin kralja Jungjonga iz braka sa njegovom trećom ženom Munjeong. Njegov stariji polubrat Injong, vladao je vrlo kratko svega jednu godinu kad je umro, pa je Yi Yeon sa samo 12 godina zasjeo na tron. Mnogi vjeruju da je anbiciozna Munjeong otrovala Injonga, kako bi vlastitog sina gurnula na tron, ali i da bi vladala, što je i radila kao regent umjesto suviše mladog Yi Yeonga sve do 1565. kad je umrla.

Nakon smrti majke, Yi Hwan ili Myeongjong kakvo mu je bilo hramsko i vladarsko ime pokušao je voditi zemlju na svoj način, ali je to ispalo loše zbog suvišnog uplitanja majčine rodbine i zbog velike korupcije u vladi.

Umro je bez ikakvog nasljednika.

## Reference

## Vanjske veze

* ''Myeongjong of Joseon''